44. ΝΟΜΟΘΕΤ. ΔΙΑΤΑΓΜΑ υπ' αριθ. 288 της 21/24 Ιαν. 1974 (ΦΕΚ Α' 23) Περί ρυθμίσεως θεμάτων τινών των Κοινών Σωμάτων των Ενόπλων Δυνάμεων. Άρθρ. 1.-1.Κοινά Σώματα των Ενόπλων Δυνάμεων είναι τα καθοριζόμενα υπό του εκάστοτε ισχύοντος νόμου περί Ιεραρχίας, Προαγωγών και Τοποθετήσεων των Μονίμων Αξιωματικών των Ενόπλων Δυνάμεων. 2.Το προσωπικόν των Σωμάτων τούτων υπάγεται εις το Αρχηγείον των Ενόπλων Δυνάμεων. Άρθρ.2.-1.Η οικονομική μέριμνα γενικώς του προσωπικού των Κοινών Σωμάτων ανατίθεται εις το Αρχηγείον Στρατού, αι δε πάσης φύσεως δαπάναι βαρύνουν τον προϋπολογισμόν τούτου. 2.Η Υγειονομική Περίθαλψις των, μετά την ίδρυσιν των Κοινών Σωμάτων, καταταγέντων και κατατασσομένων εις αυτά, ως και των μελών της οικογενείας των, ανατίθεται εις το Αρχηγείον Στρατού, αι δε πάσης φύσεως δαπάναι βαρύνουν τον προϋπολογισμόν τούτου. Η Υγειονομική Περίθαλψις των κατά την ίδρυσιν των Κοινών Σωμάτων υπηρετούντων εις τα αποτελέσαντα ταύτα Σώματα των Κλάδων των Ενόπλων Δυνάμεων, ως και των μελών της οικογενείας των, εξακολουθεί να παρέχεται υπό του Αρχηγείου του οικείου Κλάδου, αι δε πάσης φύσεως δαπάναι βαρύνουν τον προϋπολογισμόν του Αρχηγείου τούτου. Άρθρ.3.-1.(Αντικαθίσταται η παρ. 1 του άρθρ. 3 Ν.Δ. 1171/1972, τόμ. 36Β σελ. 1006,201). 2.Αξιωματικοί των Κοινών Σωμάτων εγγραφέντες μέχρι της δημοσιεύσεως του παρόντος εις Οικοδομικόν Συνεταιρισμόν Αξιωματικών του Στρατού ή του Ναυτικού ή της Αεροπορίας μετέχουν νομίμως εις τούτον από της εγγραφής των. Από της δημοσιεύσεως του παρόντος δύνανται να εγγραφούν μόνον εις τον Οικοδομικόν Συνεταιρισμόν Αξιωματικών του Στρατού Ξηράς. Άρθρ.4.-Η ισχύς του παρόντος, άρχεται από της δημοσιεύσεώς του δια της Εφημερίδος της Κυβερνήσεως. 